નયનેશભાઈ : હા, એનું બને. મેં એક ગીત કમ્પોઝ કર્યું હતું, અને એના કવિ મારા ઘરની સામે જ રહેતા હતા. ગીત તૈયાર થયું ત્યારે એ બહારગામ હતા. આખો દિવસ હું એને ગણગણ્યા કર્યું અને એ ગીત એટલે ભીંતે ચીતરેલા રૂડા ગણપતિ. એને મઠારીને ઉતરાયણના દિવસે મેં એને ગાયા કર્યું. પછી કવિ આવ્યા બીજા દિવસે અને એમને સંભળાવ્યું, તો એમને તો કંઇ અસર જ ના થઇ. અને એમણે કહ્યું કે સારું છે, પણ હજું કંઇક મહેનત કર. બીજા દિવસે મેં એમને ફરીથી સંભળાવ્યું. એમાં મેં કંઇ સુધારા નહોતા કર્યા, પછી એમણે પૂછ્યું કે તને કેમ લાગે, તો મેં મારો મત સમજાવ્યો. અને પાછળથી એક શોમાં એમણે સાંભળ્યું, અને ખૂબ ખૂશ થઇ ગયા.